V I L J A N D I  L I N N
LINNAVOLIKOGU

REVISJONIKOMISJONI 
KOOSOLEKU PROTOKOLL

Viljandi                                                                         		17. märts 2021 nr 1-12/21/37

Algus kell 13.00, lõpp kell 14.50

Koosolekut juhatasid: Jaak Pihlak ja Juhan-Mart Salumäe
Protokollis Helena Tiivel
Võtsid osa liikmed: Tiit Jürmann, Priit Kaup, Kaido Kivisild, Jaak Pihlak, Juhan-Mart Salumäe
Koosolekul viibisid: rahandusameti juhataja Marika Aaso, linnaarengu peaspetsialist Reet Alev, hangete peaspetsialist Kaidi Braun, sisekontrolör Liivia Kruusmägi,  linnasekretär Ene Rink 
Kutsutud: päevakorrapunkt nr 1 juurde Viljandi Veevärk juhataja Toomas Porro,  päevakorrapunkt nr 4 juurde Viljandi Noortevolikogu esimees Risto Kaljurand

Koosolek toimus elektrooniliselt Microsoft Teamsi vahendusel.

Komisjoni kinnitas päevakorra. 

PÄEVAKORD:
1. Ülevaade 2020. aasta hangetest  
2. Veevärgi 2021. aasta investeeringud
3. 2021. aasta hankeplaan
4. Noortevolikogu projektitoetused
5. Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ muutmine (2021/344)
6. Ülevaade Viljandi linna arengukava 2020–2025 täitmisest 2020. aastal
7. J. Joala monument, märgukiri Riigikontroll

PÄEVAKORRAPUNKT NR 1 
Ülevaade 2020. aasta hangetest 
KUULATI:
K. Braun andis ülevaate 2020. aastal läbiviidud hangetest (ülevaade esitatud komisjonile tutvumiseks). 

OTSUSTATI:
Informatsioon võeti teadmiseks.

PÄEVAKORRAPUNKT NR 2
Veevärgi 2021.  aasta investeeringud
KUULATI:
T. Porro andis ülevaate Viljandi Veevärgi 2021. aasta investeeringutest. Kõige suurem investeering on käesoleval aastal Uue tänava ehitus, mis algab Centrumist ja lõpeb Allika tänavaga, plaanis on välja vahetada torustik. Teiseks suuremaks ehituseks on hetkel käiv ehitus, mis on Vaksali tänava viadukt, tunneli ehitus ja sealt edasi Ugala ringristmikust kuni Köstri tänavani. Need kaks suuremat tööd on koostöös linnaga. 
Kolmandaks on Reinu põigus ehitatav vee- ja reovee torustik nendele kinnistutele, kus Viljandi linn andis välja hoonestusõigused. 
Väiksematest töödest on plaanis Maramaa puiesteel ja Tamme tänaval vee- ja kanalisatsioonitorustiku ehitus. Vabriku, Ilmarise ja Lennuki tänaval on kavas väiksemad ehitused. Itaalia tänaval on ehitame sajuvee toru, et likvideerida uputuspiirkond. 

OTSUSTATI:
Informatsioon võeti teadmiseks. 

PÄEVAKORRAPUNKT NR 3
2021. aasta hankeplaan
KUULATI:
K. Braun andis ülevaate 2021. aastal kavandatavatest hangetest, hankeplaan on ka Viljandi linna kodulehel kättesaadav. 

OTSUSTATI:
Informatsioon võeti teadmiseks. 

PÄEVAKORRAPUNKT NR 4
Noortevolikogu projektitoetused 
KUULATI:
R. Kaljurand tegi ülevaate, kuidas toimub Noortevolikogu projektitoetuste rahastamine hetkel. Noortevolikogu on projektikonkursse korraldanud juba 10 aastat ning viimased 3 aastat on see olnud häkatoni formaadis. Põhimõte on selles, et noored saaks ise jagada raha nendele projektidele, mis neid kõige rohkem kõnetab. Selle käigus on tulnud palju sündmusi, tootearendusi jne. Anname noortele sellega päris hea tõuke ja ettevõtlikkuse vaimu ning ka kogemuse oma ettevõtmiste elluviimiseks. 

L. Kruusmägi tõi välja praeguse mudeli kitsaskohad. Esiteks ei ole rahade jagamised olnud väga läbipaistvad – ei ole selgelt näha, kuidas on toimunud protsess ja kas keegi on end taandanud. Varasemalt paberkandjal olnud hindamislehed ei ole nähtavad. Nüüd on hindamine läinud Spokusse, mis on asja oluliselt paremaks muutnud. 
Hetkel on kogu protsess justkui komisjoni teha – taotluste vastu võtmine, menetlemine, raha jagamine, hindamine, aruannete kontrollimine jne. Keegi peaks olema siin vahepeal, kes taotlusi vastu võtab ja neid kontrollib. Siin on tugev huvide konflikt. Komisjonis on ka neid inimesi, kes on taotluse esitajad. 
Korra järgi ei tohi toetust saada linna allasutus – küll aga paljude taotluste nö kontonumber on just nimelt olnud allasutuse oma. Siin tuleks, kas muuta korda või leida mõni muu lahendus. 
Samuti ei tohiks projektid minna üle-eelarveaasta. 

Komisjoni ettepanek on teha kohtumine kõigi osapooltega (Liivia Kruusmägi, Risto Kaljurand, Vilja Volmer-Martinson ja noortekeskuse poolt Ege Enok), kus arutada, kuidas muuta protsess juriidiliselt korrektseks, aga samas ei muutuks noorte jaoks asi keerulisemaks. 

OTSUSTATI:
Komisjon teeb ettepaneku korraldada kohtumine kõigi osapooltega, kus leida probleemkohtadele lahendus. 

PÄEVAKORRAPUNKT NR 5
Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ muutmine (2021/344)
KUULATI:
M. Aaso andis ülevaate eelnõust, millega muudetakse eelarve liigendust ning üle-eelarveaasta minevate lepingute sõlmimise regulatsiooni.

OTSUSTATI:
Toetada eelnõu „Viljandi Linnavolikogu 31.03.2016 määruse nr 83 „Viljandi linna finantsjuhtimise kord“ muutmine (2021/344)“. 

PÄEVAKORRAPUNKT NR 6
Ülevaade Viljandi linna arengukava 2020–2025 täitmisest 2020. aastal 
KUULATI:
R. Alev andis ülevaate Viljandi linna arengukava 2020–2025 täitmisest 2020. aastal.

OTSUSTATI:
Komisjon kiitis dokumendi heaks. 

PÄEVAKORRAPUNKT NR 7
J. Joala monument, märgukiri Riigikontroll 
KUULATI:
E. Rink vastas kirjas sisalduvatele küsimustele. 

L. Kruusmägi andis omapoolse hinnangu J. Joala monumendi paigaldamise protsessile. 

Komisjon arutles märgukirja üle ning teeb ettepaneku linnavalitsusele algatada linnavara valitsemise korra üle vaatamine ning juunikuus teema juurde tagasi tulla. Palume kaasata ka sisekontrolör. 

OTSUSTATI:
Informatsioon võeti teadmiseks. 

Komisjon teeb ka aprillikuu koosoleku Micorsoft Teamsis. 

(allkirjastatud digitaalselt)	(allkirjastatud digitaalselt)		(allkirjastatud digitaalselt)
Juhan-Mart Salumäe		Jaak Pihlak				Helena Tiivel
koosoleku juhataja		koosoleku juhataja			protokollija